Елин Пелин
Радостният Чочо

chitanka.info

Чочо скача, Чочо пее

и презглава се премята,

лудо шапката подхвърля

и се тръшка по земята.

— Що си радостен тъй, Чочо?

Нова пакост ли измисли,

или пък задача трудна

лесно, лесно ти изчисли?

Птиче гнездо ли развали,

или пък открадна нещо?

Нови лудини ли готви

твоето сърце горещо?

— Не, приятелю, прощавай

за невярната гатанка!

Татко днеска ми донесе

нова, хубава читанка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.